НАЧИН УПОТРЕБЕ ОБРАСЦА

Уколико је војном осигуранику пружена хитна медицинска помоћ у некој од земаља са којима је потписан споразум, осигураник је у обавези да поред здравствене књижице коју даје на увид преда и двојезични образац здравственој установи у којој је пружена услуга. У том случају трошкови лечења фактуришу се Фонду за СОВО у складу са договореном процедуром. Посебно напомињемо да трошкове партиципације по болничком дану плаћа осигураник у складу са важећим прописима земље у којој му је медицинска помоћ пружена. У пракси се дешава да у неким државама са којима је потписан споразум (Република Хрватска најчешће) здравствене установе не желе да прихвате двојезични образац. У том случају потребно је да се осигураник лично обрати, или неко у његово име, надлежној филијали фонда здравственог осигурања државе у којој борави и пријави непоштовање споразума. То је потребно пријавити Фонду за СОВО, како би благовремено реаговао. У слу- чајевима када осигураник није пре путовања прибавио образац, трошкове лечења мораће да плати сопственим средствима.